lt eo lv nb en lv lv es lt lt lt lt lt lt lt lt lt lt lt lt lt lt lt lt lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en lv lv lv lt sv lv lv lv lv lv lv fr lv lv lv lv lv lv lv lv lv sv lv lv lv sv en lv lv lv lv lv lv lv lv es lv lv lv lv lv lv lv lv en lv lv lv lv lv lv lv lv lv lv lv
16:30 Fizmatu gājiens no LU galvenās ēkas Raiņa bulv. 19 uz Zeļļu ielu 8
18:00 Studentu un pasniedzēju konkurss Zeļļu ielā 8, Sarkanajā zālē 238.kab.
Zinātniskā konference LU Mazajā aulā
29. aprīlis – 1. maijs
Fizmatdienu Laivu brauciens pa Irbes upi – pieteikšanās
14:00 Fizmatdienu talka Zeļļu ielā 8, FMF apkārtnē.
19:00 Personību vakars Raiņa bulvārī 19, kafejnīcā "Amica", Gada fizmata apbalvošana.
17:00 Zinātnes kafejnīca Raiņa bulv. 19, kafejnīcā „Amica”
10:00 Sporta diena Arkādija sporta laukumā - pieteikšanās
18:00 Gada aktīvista fināls Zeļļu ielā 8, Sarkanajā zālē, 238.kab.
„Fizmatdienas ’07” sāksies 27. aprīlī ar tradicionālo Fizmatdienu gājienu, kad oranžā tērptie studenti un pasniedzēji pulcēsies pie LU galvenās ēkas Raiņa bulvārī 19, lai, vienojoties kopīgās dziesmās un saukļos, dotos svinīgā gājienā uz Zelliju (Zeļļu ielā 8). Pulcēšanās paredzēta no plkst. 16:15, lai varētu kārtīgi iesildīt balsis un plkst. 16:30 doties ceļā.
Aicinām visus fizmatus un arī tos, kas sirdī ir fizmati, piedalīties gājienā un izjust vienotību, kas valda brīdī, kad garāmgājēji pārsteigtām sejām skatās uz jauniešiem, kas ar dzirkstīm acīs slavina matemātiku un fiziku. Un nebaidieties – nenomaldīsimies, jo to taču katrs fizmats zina, ka „Auziņš auzās nevedīs”.
Pasākums notiek 27.aprīlī. Pasniedzēji un studenti iesaistās priekšnesumam līdzīgā konkursā, kuru vērtē kompetenta žūrija. Gan studentiem, gan pasniedzējiem ir jāatbild uz izlozētajām eksāmena biļetēm, jāveic praktiskie darbi un jārāda kāds priekšnesums. Paredzamas šādas, kā arī citas dažādas atrakcijas, nosakot atraktīvāko komandu. Tūlīt pēc konkursa arī apbalvošana. Pasākums norisināsies Zeļļu 8, Sarkanajā zālē. Sākums - 18.00!
27.aprīlī 22.00 notiks grandiozo Fizmatdienu atklāšanas pasākums!
Spēlēs grupas New old, Relicseed un īpašie viesi Dzelzs Vilks! Būs iespējams arī sīkāk uzzināt par Fizmatdienu plānu, pasakumu sīkāku aprakstu un iegūt komentārus no organizētājiem. Bet būs arī vēl daudzi, daudzi citi notikumi!
Sīkāka informācija sekos vēlāk.
Fizmatdienu 07 ietvaros notiks trešā starptautiskā studentu konference Developments in Optics and Communications (DOC). Dalībnieki ir visu optikas novirzienu studenti, kas prezentēs savu studiju gaitā veikto pētījumu rezultātus plakātu vai priekšlasījumu veidā. Ar īpašu lekciju uzstāsies profesors Harolds Dž. Metkalfs no Stonbrukas universitātes ASV. Visi lasījumi notiks 28. aprīlī LU Mazajā aulā.
9.30 – 9.45 Konferences atklāšana
9.45 – 10.45 Dalībnieku uzstāšanās
10.45 – 11.00 Kafijas pauze
11.00 – 12.00 Profesora Harolda Dž. Metkalfa lekcija
12.00 – 13.00 Pusdienas
13.00 – 14.30 Dalībnieku uzstāšanās
14.30 – 14.45 Kafijas pauze
14.45 – 15.45 Plakātu prezentācijas
15.45 – 16.15 Konferences noslēgums.
Konference notiek angļu valodā.
Sīkāka informācija pieejama konferences mājas lapā: http://osa-latvia.lv/doc
Pasākums notiek no 29. aprīļa līdz 1. maijam. Šogad laivu brauciens notiks pa Irbes upi no Rindas ciema līdz Miķeļbākai. Kopējais braucamais posms paredzēts 20 kilometru garumā. Izbraukšana 29. aprīlī (svētdienā) plkst. 11:00 no Zeļļu ielas 8. Atgriešanās izejas punktā 1. maija (otrdienas) pievakarē.
Personību vakars šogad notiks jau otro gadu, un centīsimies šo pasākumu ieviest kā tradīciju Fizmatdienās, jo pagājušogad par to tika dzirdētas daudzas labas atsauksmes.
Šogad Personību vakars notiks atkal LU galvenajā ēkā, kafejnīcas „Amica” telpās 2.maijā plkst. 19.00. Pasākuma viesi būs Latvijas Universitātes rektors, profesors Ivars Lācis, matemātikas doktors, profesors Andris Buiķis un politiķis, partijas „Jaunais laiks” domes priekšsēdētājs Einārs Repše. Vakara vadītājs aicinās viņus pastāstīt gan par sevi, gan savu dzīvi
Pasākuma mērķis ir iepazīstināt studentus (un ne tikai) ar tautā populāriem un pazīstamiem cilvēkiem, to dzīvi studiju laikos. Tāpat interesanti būtu uzzināt vai fizmatu izglītība ir devusi šiem cilvēkiem kaut ko viņu dzīves un karjeras ceļā. Tāpat klausītājiem būs iespēja uzdod arī sevi interesējošus jautājumus, kas nav saistīti ar politiku un ap to.
Kā jau iepriekšējos gadus, arī šogad norisināsies Fizikas un matemātikas fakultātes rīkotais konkurss "Gada Aktīvists 2007". Konkursā tiks noskaidrots Fizmatdienu'07 aktīvākais, radošākais, asprātīgākais un izdomas bagātākais fizmats. Cīņā par šo titulu dalībniekiem būs jāpiedalās gājienā, studentu un pasniedzēju konkursā, talkā, īsāk sakot, jābūt aktīviem. Nozīmīgs arī būs Laivu brauciens, kura laikā būs jāizpilda dažnedažādi uzdevumi, kā arī noteikti tiks novērtēts labs individuālais sniegums Sporta dienā. 4. maija vakarā fakultātes telpās trīs līdz tam brīdim veiksmīgākie dalībnieki piedalīsies finālā, kurā tad arī tiks noskaidrots Gada Aktīvists 2007.
Fizikas un matemātikas fakultāte lepojas ar studentiem, kuriem labas akadēmiskās sekmes, kuri labprāt līdzdarbojas Studentu padomē, vai ir citādā veidā sabiedriski aktīvi. Ja Tu esi gudrs, sabiedriski aktīvs, nodarbojies ar zinātnisko darbu, Tev noteikti jāpiedalās konkursā "Gada Fizmats 2007", kurā tiks noskaidrots gada labākais fakultātes students. Bet, ja Tu šīs labās īpašības vari attiecināt uz kādu Tev labi zināmu Fizikas un matemātikas fakultātes studentu, droši piesaki konkursam viņu.
Lai piedalītos ir jāsavāc 5 fizmatu paraksti (var arī pasniedzēju), kas uzskata, ka kandidāts varētu būt cienīgs nēsāt šādu titulu, un viņiem ir jāuzraksta motivācijas vēstule, kurā uzskaita tās lietas un tās īpašības, kuru dēļ viņi kandidātu piesaka konkursam. Motivācijas vēstule jānodod Fizikas un matemātikas fakultātē Zeļļu ielā 8, 111. kabinetā līdz 25. aprīlim.
Kā jau katru gadu notiek talka, kuras mērķis ir uzlabot fizmatu apkārtējo vidi - tīrības diena kojās. Šogad 2. maijā notiks arī Dienesta viesnīcas studentu pašpārvaldes vēlēšanas, kurās varēs piedalīties ikviens Zeļļu 8 DV iemītnieks.
Pati talka sāksies 14.00, tās laikā tiks sakopta fakultātes apkārtne.
Noslēgumā dalībnieki parkā varēs piedalīties piknikā - talciniekiem būs sarūpētas neiztrūkstošās desiņas un citi gardumi
Izglītības un zinātnes ministrija, Britu Padome sadarbībā ar Latvijas Universitāti un Fizikas un matemātikas fakultāti LU pagrabstāvā kafejnīcā "Amica" organizē "Zinātnes kafejnīcas" pasākumu. Šoreiz tiks runāts par nanorobotiem, magnētiskajiem šķidrumiem un to pielietojumu.
Pasākumu, kā vienmēr, vadīs Dr. Juris Šteinbergs – Latvijas Universitātes studentu vidū iecienīts pasniedzējs un populāra TV raidījuma seja.
"Zinātnes kafejnīcas" mērķis ir raisīt brīvu diskusiju neformālā vidē par sabiedrību interesējošiem zinātnes jautājumiem. Tā ir iespēja tikties ar attiecīgās jomas ekspertiem un uzdot viņiem jebkuru gan skolotājam, skolēnam, studentam, ierēdnim, bibliotekāram, gan uzņēmējam un pensionāram interesējošu jautājumu un noskaidrot līdz šim neizprasto par kādu konkrētu zinātnes jomu.
"Zinātnes kafejnīcas" diskusija notiks brīvā stilā pie kafijas tases vai vīna glāzes, kas kafejnīcas apmeklētājiem būs par brīvu.
Pasākums notiek 4.maijā Arkādija sporta laukumā. Sporta spēlēs piedalīsies jauktās komandas (var būt arī no citām fakultātēm), bez rezervistiem, 6 dalībnieku sastāvā (vismaz 2 sievietes). Komandām jāpiesakās līdz 03.05.2006. plkst.21:00. Individuālajos sporta veidos pieteikšanās notiks uz vietas katra sporta veida norises vietā. Komandu sporta veidiem pieteikšanās elektroniski. Komandas varēs sacensties:
4.    Sumo dvīņu cīņā
5.    Vispārējās sagatavotības stafetē, kas sastāvēs no biatlona, gumijas vilkšanas, hokeja un lielās bumbas mešanas.
6.    Un lielajā noslēguma stafetē
Sporta dienā būs iespēja piedalīties arī individuāli, speciāli izveidotos uzdevumos:
6.    Lielās bumbas mešanā
7.    Mistiskās puzles likšanā
Sīkāka informācija par komandu un individuālajiem posmiem sacensību nolikumā.